अलेक्सा ब्लिस
अलेक्सिस कौफमेन (जन्म:९ अगष्ट १९९१) एक अमेरिकी व्यावसायिक महिला कुस्ती खेलाडी हुन् जो हाल डब्ल्युडब्ल्युईको मुख्य कार्यक्षेत्र स्म्याकडाउनमा अलेक्सा ब्लिसको नामले कुस्ती खेल्दै आएकी छिन्।

सन् २०१३ मे महिनामा ब्लिसले डब्ल्युडब्ल्युईसँगको आवद्ध पत्रमा हस्ताक्षर गरेकी थिइन् भने उनले तात्कालिक समयमा अमेरिकाको फ्लोरिडा स्थित डब्ल्युडब्ल्युईको विकासशील क्षेत्र एनएक्सटीमा कुस्ती खेल्न सुरु गरेकी थिइन्। सन् २०१६ जुलाईमा ब्लिसले डब्ल्युडब्ल्युईको मुख्य कार्यक्षेत्रमा पर्दापण गरेकी थिइन् भने उनी सन् २०१६ को डब्ल्युडब्ल्युई ड्राफ्ट अन्तर्गत स्म्याकडाउनमा सरुवा भएकी थिइन्। ब्लिसले स्म्याकडाउनमा पर्दापण गरेको केही महिना पछि स्म्याकडाउनम महिला उपाधि जित्न सफल भएकी थिइन् जुन उनको डब्ल्युडब्ल्युईको पहिलो उपाधि जित थियो भने उनले पछि उक्त उपाधिलाई पुन जित्दै दुई पटक स्म्याबडाउन महिला विजेता बन्न सफल भएकी थिइन्। सन् २०१७ मा डब्ल्युडब्ल्युई द्वारा आयोजित ड्राफ्ट अन्तर्गत ब्लिसलाई रमा स्थानान्तरण गरिएको थियो भने उनले रमा पर्दापण गरेक‍ केही महिना पश्चात् र महिला उपाधि पनि जित्न सफल भएकी थिइन् जसले गर्दा उनी दुवै उपाधि जित्ने पहिलो महिला कुस्ती खेलाडी बन्न सफल भएकी थिइन्। सन् २०१८ मनी इन द बेङ्क नामक एक वार्षिक कुस्ती कार्यक्रममा दोस्रोपटक महिला कुस्ती खेलाडीहरूका लागि मनी इन द बेङ्क खेल आय‍जना गरिएको थियो जसलाई ब्लिसले जित्न सफल भएकी थिइन् भने उनले सोही दिन उनको उक्त सम्झौतालाई क्यास इन गर्दै दोस्रो र महिला उपाधि जित्न सफल भएकी थिइन्। सन् २०१९ अगष्टमा ब्लिस र निकी क्रसको टोलीले पहिलो डब्ल्युडब्ल्युई महिला ट्याग टिम उपाधि पनि जित्न सफल भएका थिए। समग्रमा हालसम्म ब्लिसले डब्ल्युडब्ल्युई ६ वटा उपाधिहरू जित्न सफल भएकी छिन् भने सन् २०१८ मा उनले पहिलो इलिमिनेसन चेम्बर खेल पनि जित्न सफल भएकी थिइन्।

व्यावसायिक कुस्ती कार्यकाल

डब्ल्युडब्ल्युई

एनएक्सटी (सन् २०१३–२०१६) 

सन् २०१३ मे महिनामा ब्लिसले डब्ल्युडब्ल्युईसँगको आवद्ध पत्रमा हस्ताक्षर गरेकी थिइन् भने उनले तात्कालिक समयमा अमेरिकाको फ्लोरिडा स्थित डब्ल्युडब्ल्युईको विकासशील क्षेत्र एनएक्सटीमा कुस्ती खेल्न सुरु गरेकी थिइन्। सन् २०१३ जुलाई २४ का दिन आयोजित एनएक्सटीको एक श्रृङ्खलामा उनले उक्त पदोन्नतिमा पर्दापण गरेकी थिइन् जहाँ उनी पहिलो एनएक्सटी महिला विजेता पेइजलाई पहिलो एनएक्सटी महिला विजेता बनेकामा बधाई ज्ञापन गर्न देखा परेकी थिइन्। सन् २०१३ अगष्टमा उनले आफ्नो रिङ नाम अलेक्सा ब्लिसमा परिवर्तन गरेकी थिइन्। सन् २०१३ नोभेम्बर २० का दिन आयोजित एनएक्सटीको एक श्रृङ्खलामा ब्लिसले रिङ उद्घोषकको रूपमा काम गरेकी थिइन्। सन् २०१४ अप्रिल ६ का दिन ब्लिस डब्ल्युडब्ल्युई द्वारा आयोजित सबैभन्दा ठूलो वार्षिक कार्यक्रम रेसलमेनिया ३० मा ठूलो पर्दामा देखा परेकी थिइन्। उनले डब्ल्युडब्ल्युईको विकासशील क्षेत्र एनएक्सटी अन्तर्गत पहिलो खेल सन् २०१४ मे ८ का दिन खेलेकी थिइन् जसमा खाली रहेक‍ एनएक्सटी महिला उपाधिका एक महिला प्रतियोगी बीच एक प्रतियोगिता आयोजना गरिएको थियो। ब्लिसले उक्त उपाधिका लागि पहिलो चरणमा भुतपुर्व डिभास विजेता अलिसा फक्सलाई पराजित गर्न सफल भएकी थिइन् तर उनी उक्त प्रतियोगिताको सेमिफाइनल खेलमा सार्लेटसँग पराजित भएकी थिइन्।

खुट्टामा चोट लागेका कारण ब्लिस केही महिनाको अस्थायी अवकाश पछि सन् २०१५ मार्च ११ का दिन एनएक्सटीको एक श्रृङ्खलामा फिर्ता भएकी थिइन् जहाँ उनले एक एकल खेलमा कार्मेलालाई पराजित गर्न सफल भएकी थिइन्। उक्त खेलको एक हप्ता पछि उनको सामना तात्कालिक एनएक्सटी महिला विजेता सासा बेङ्क्ससँग भएको थियो जसमा उनले उपाधि रहित खेलमा बेङ्क्सलाई पराजित गर्न सफल भएकी थिइन्। मार्च २५ का दिन आयोजित एनएक्सटीको एक श्रृङ्खलामा ब्लिसले महिला उपाधिका लागि बेङ्क्ससँग एकल खेल खेलेकी थिइन् जहाँ उनी बेङ्क्ससँग पराजित भएकी थिइन्। सन् २०१५ मे १३ का दिन आयोजित एनएक्सटीको एक श्रृङ्खलामा ब्लिसले कार्मेलालाई एकल खेलमा पराजित गर्न सफल भएकी थिइन्। मे २० का दिन आयोजित एनएक्सटीको वार्षिक कार्यक्रम एनएक्सटी टेकओभर: अनस्टपएभलमा ब्लिसले एनएक्सटी ट्याग टिम उपाधि कायम राख्नका लागि ब्लेक र मर्फिलाई सहयोग गरेकी थिइन् जसको एन्जो अमोरे र कोलिन क्यासडीसँग खेल आयोजना गरिएको थियो। 
सन् २०१५ जुलाई २९ का दिन आयोजित एनएक्सटीको एक श्रृङ्खलामा ब्लिसले मर्फी र ब्लेकलाई ट्याग टिम उपाधि कायम राख्नका सहयोग गरेकी थिइन् जसको द भडभिलेन्ससँग (एडन इङ्लिस र साइमन गच) खेल आयोजना गरिएको थियो। द भडभिलेन्सले पछि ट्याग टिम उपाधिका लागि ब्लेक र मर्फीसँगको खेल २२ अगष्ट २०१५ का दिन आयोजना गरिएको थियो जुन खेलमा ब्लु पेन्टले ब्लिसलाई खेलमा अवरोध पुर्‍उन नदिएपछि द भडभिलेन्सले ट्याग टिम उपाधि जित्न सफल भएका थिए जसकारण ब्लिस र पेन्ट बीचको खेल २ सेप्टेम्बर २०१५ का दिन आयोजित एनएक्सटीको एक श्रृङ्खलामा आयोजना गरिएको थियो जसमा ब्लिसले पेन्टलाई पराजित गर्न सफल भएकी थिइन्।

सन् २०१५ को अक्टोबर देखि नोभेम्बर महिनासम्म ब्लिसको बेइलीसँग उनको एनएक्सटी महिला उपाधिका लागि द्वन्द्व चलेको थियो। सन् २०१५ नोभेम्बर १८ का दिन आयोजित एनएक्सटीको एक श्रृङ्खलामा ब्लिस र बेइली बीचको खेल महिला उपाधिका लागि भएको थियो जसमा उनी बेइलीसँग पराजित भएकी थिइन्। सन् २०१६ का दिन आयोजित एनएक्सटीको एक श्रृङ्खलामा ब्लिसले महिला उपाधिका लागि पहिलो दावेदार बन्नका लागि ब्याटल रोयल खेलमा समावेश भएकी थिइन्। 
सन् २०१६ मे १८ का दिन आयोजित एनएक्सटीको एक श्रृङ्खलामा ब्लेक, ब्लिस र मर्फीको टोलीको विघटन भएको थियो। मे २५ का दिन आयोजित एनएक्सटीको एक श्रृङ्खलामा ब्लिस, कार्मेला र नाया ज्याक्स बीच महिला उपाधिका लागि पहिलो दावेदार बन्नका लागि ट्रिपल थ्रेट खेल आयोजना गरिएको थियो जुन खेल ज्याक्सले जितेकी थिइन्। अगष्ट १७ का दिन आयोजित एनएक्सटीको एक श्रृङ्खलामा ब्लिस, डेरिया बेरनेटो र मेन्डी रोजको सामना कार्मेला, लिभ मोर्गेन र निकी ग्लेनक्रसको बीच भएको थियो जसमा ब्लिस, बेरनेटो र रोजको टोली कार्मेला, मोर्गेन र ग्लेनक्रससँग पराजित भएका थिए जुन ब्लिसको एनएक्सटीको अन्तिम खेल थियो।

स्म्याकडाउन महिला विजेता (सन् २०१६–२०१७) 

सन् २०१६ जुलाई १९ का दिन डब्ल्युडब्ल्युई द्वारा आयोजित डब्ल्युडब्ल्युई ड्राफ्ट अन्तर्गत ब्लिस स्म्याकडाउनमा सरुवा भएकी थिइन्। २६ जुलाई २०१६ का दिन आयोजित स्म्याकडाउनको एक श्रृङ्खलामा ब्लिस पहिलो स्म्याकडाउनमा देखा परेकी थिइन्। ब्लिसले उक्त पदोन्नति अन्तर्गत अगष्ट ९ का दिन आयोजित स्म्याकडाउनको एक श्रृङ्खलामा ब्लिसले बेकी लिञ्चलाई एकल खेलमा पराजित गर्न सफल भएकी थिइन्। अगष्ट २१ का दिन डब्ल्युडब्ल्युई द्वारा आयोजित समरस्ल्याम नामक एक वार्षिक कार्यक्रममा ब्लिस, नेटालिया र निकी बेलाको टोलीले लिञ्च, कार्मेला र नेयोमीलाई पराजित गर्न सफल भएका थिए। सेप्टेम्बर ११, २०१६ का दिन डब्ल्युडब्ल्युई द्वारा आयोजित ब्याकलास नामक एक वार्षिक कार्यक्रममा पहिलो स्म्याकडाउन महिला विजेता बन्नका लागि ब्लिस खेलमा समावेश भएकी थिइन् तर उक्त खेल लिञ्च जित्दै पहिलो स्म्याकडाउन महिला विजेता बनेकी थिइन्। 

१३ सेप्टेम्बर २०१६ का दिन आयोजित स्म्याकडाउन लाइभको एक श्रृङ्खलामा ब्लिसले फेटल फाइभ वे (पाँच खेलाडी बीचको एकल खेल) खेलमा महिला उपाधिका लागि पहिलो दावेदार बन्नका लागि ब्लिस उक्त खेलमा समावेश भएको थिइन् जुन खेल उनले जित्न सफल भएकी थिइन्। ब्लिसले नोभेम्बर २० का दिन आयोजित सरभाइभर सिरिज नामक एक वार्षिक कार्यक्रममा पनि भाग लिएकी थिइन् जहाँ टोली स्म्याकडाउनको टोली रसँग प्रतिस्पर्धा जारी गरिएको थियो जहाँ टोली र विजेता बनेको थियो। डिसेम्बर ४, २०१६ मा दिन आयोजित टेबल लेडर एण्ड चेयर्स नामक एक वार्षिक कार्यक्रममा ब्लिसले तात्कालिक महिला विजेता लिञ्चलाई एकल खेलमा पराजित गर्द‌ पहिलो स्म्याकडाउन महिला विजेता बन्न सफल भएकी थिइन्।

सन् २०१७ जनवरी १७ का दिन आयोजित स्म्याकडाउनको एक श्रृङ्खलामा ब्लिसले उनको महिला उपाधि पहिलोपटक लिञ्चको विरुद्धमा स्टिल केज खेलमा दाउमा राखेकी थिइन् जुन खेलमा मिकी जेम्सको अवरोधका कारण ब्लिसले लिञ्चलाई पराजित गर्न सफल भएकी थिइन्। फेब्रुअरी १२, २०१७ का दिन आयोजित इलिमिनेसन चेम्बर नामक एक वार्षिक कार्यक्रममा ब्लिसले उनको महिला उपाधि नेयोमी विरुद्धको खेलमा गुमाएकी थिइन्। पछि नेयोमीलाई खेल खेलिरहेका बेला चोट लागेका कारण उनले महिला उपाधि छाड्न बाध्य भएकी थिइन् भने २१ फेब्रुअरी का दिन आयोजित स्म्याकडाउनको एक श्रृङ्खलामा ब्लिसले लिञ्चलाई पराजित गर्दै दोस्रोपटक महिला विजेता बन्न सफल भएकी थिइन्। ब्लिस र जेम्स बीचको मित्रताको अन्त्य भएक‍ थियो जब जेम्सले स्म्याकडाउन लाइभको एक श्रृङ्खलामा ब्लिसलाई पराजित गरेकी थिइन्। अप्रिल २ का दिन डब्ल्युडब्ल्युई द्वारा आयोजित रेसलमेनियाको ३३औँ श्रृङ्खलामा ब्लिसले उनको महिला उपाधि गुमाएकी थिइन् जसलाई नेय‍मीले जित्न सफल भएकी थिइन्। ब्लिस र नेयोमी बीचको उपाधिका लागि खेल सन् २०१७ अप्रिल ४ का दिन आयोजित स्म्याकडाउनको एक श्रृङ्खलामा आयोजना गरिएको थियो जसमा ब्लिस नेयोमीसँग पराजित भएकी थिइन्।

र महिला विजेता (सन् २०१७–२०१८) 

सन् २०१८ अप्रिल १० का दिन आयोजित रको एक श्रृङ्खलामा उनी डब्ल्युडब्ल्युई सुपरस्टार सेक अल अन्तर्गत डब्ल्युडब्ल्युईको रमा सरुवा भएकी थिइन् जहाँ उनले तात्कालिक र महिला विजेता बेइलीलाई उनक‍ महिला उपाधिका लागि चुनौती दिन सुरु गरेकी थिइन्। ब्लिस रमा स्थानान्तरण भएको अर्को हप्ता महिला उपाधिका लागि पहिलो दावेदार बन्नका लागि फ्याटल फोर वे खेलमा समावेश भएकी थिइन् जुन ब्लिसले जित्न सफल भएकी थिइन्। सन् २०१७ अप्रिल ३० मा दिन आयोजित पेब्याक नामक एक वार्षिक कुस्ती कार्यक्रममा ब्लिसले बेइलीलाई एकल खेलमा पराजित गर्दै पहिलोपटक र महिला विजेता बन्न सफल भएकी थिइन् जसकारण दुवै स्म्याकडाउन र र महिला उपाधि जित्ने उनी पहिलो महिला कुस्ती खेलाडी बन्न सफल भएकी थिइन्। उनीहरूका बीच जुन ४ का दिन आयोजित एक्सट्रिम रुल नामक एक वार्षिक कुस्ती कार्यक्रममा ब्लिसले उनको महिला उपाधि बेइलीका विरुद्धमा खेलेकी थिइन् जुन खेल ब्लिसले जित्न सफल भएकी थिइन्। ब्लिसको पछि सासा बेङ्क्ससँग द्वन्द्व चलेको थियो। अगष्ट २० का दिन आयोजित समरस्ल्याम नामक एक कुस्ती कार्यक्रममा ब्लिस बेङ्क्ससँग पराजित भएकी थिइन् जसकारण उनले महिला उपाधि गुमाएकी थिइन् तर उक्त खेलको ८ दिन पछि ब्लिसले एकल खेलमा बेङ्क्सलाई पराजित गर्दै दोस्रोपटक र महिला विजेता बन्न सफल भएकी थिइन्।

ब्लिसले उनको उपाधि २४ सेप्टेम्बर २०१७ का दिन नो मर्सी नामक एक वार्षिक कुस्ती कार्यक्रममा बेइली, नाया ज्याक्स, एमा र सासा बेङ्क्सको विरुद्धमा दाउमा लगाएकी थिइन् जुन खेल ब्लिसले जित्न सफल भएकी थिइन्। सन् २०१७ को टिएलसी नामक एक वार्षिक कार्यक्रममा ब्लिसले जेम्सलाई एकल खेलमा पराजित गरेकी थिइन् भने उनले पछि ३० अक्टोबर का दिन आयोजित रको एक श्रृङ्खलामा पनि जेम्सलाई पराजित गर्न सफल भएकी थिइन्। सन् २०१८ फेब्रुअरी २५ का दिन आयोजित इलिमिनेसन चेम्बर नामक एक वार्षिक कुस्ती कार्यक्रममा ब्लिसले उनको उपाधि कायम राख्न सफल भएकी थिइन्। ब्लिसले पछि ब्राउन स्ट्र‍म्यानसँग सहकार्य गर्दै मिक्स्ड म्याच च्यालेञ्जमा पनि सहभागी भएका थिए जहाँ उनीहरूको टोली उक्त प्रतियोगिताको सेमिफाइनल सम्म पुग्न सफल भएका थिए तर उक्त प्रतियोगिता अस्का र द मिजले जितेका थिए। अप्रिल ८ का दिन आयोजित रेसलमेनियाको ३४औँ श्रृङ्खलामा ब्लिसले उनको उपाधि नाया ज्याक्स विरुद्धको खेलमा गुमाएकी थिइन्। ब्लिसले पछि ब्याकलास नामक एक वार्षिक कार्यक्रममा ज्याक्सका विरुद्ध महिला उपाधिका लागि खेलेकी थिइन् तर उक्त खेलमा उनी पराजित भएकी थिइन्।

महिला उपाधि गुमाएक‍ केही हप्ता पश्चात् ब्लिसले महिला उपाधिका लागि पहिलो दावेदार बन्नका लागि एक ट्रिपल थ्रेट खेलमा समावेश भएकी थिइन् जहाँ उनको सामना बेइली र मिकी जेम्सका विरुद्धमा भएको थियो जुन खेल ब्लिसले जित्दै आउँदो मनी इन द बेङ्कका लागि छनोट भएकी थिइन् भने १७ जुनका दिन आयोजित मनी इन द बेङ्क खेलमा ब्लिसले उक्त उपाधि जित्न सफल भएकी थिइन् भने उनले सोही दिन महिला उपाधि विजेता ज्याक्सलाई पराजित गर्दै तेस्रोपटक र महिला विजेता बन्न सफल भएकी थिइन्। एक्स्ट्रिम रूल नामक एक वार्षिक कार्यक्रममा ब्लिसले ज्याक्सलाई पराजित गरेकी थिइन्। १९ अगष्ट २०१८ का दिन आयोजित समरस्ल्याम नामक एक वार्षिक कुस्ती कार्यक्रममा ब्लिसले उनको उपाधि रन्डा राउजी विरुद्धको खेलमा गुमाएकी थिइन्।

निकी क्रससँगको सहकार्य (सन् २०१९–हाल) 

सन् २०१९ मा ब्लिस र तात्कालिक स्म्याकडाउन महिला विजेता बेइलीबो द्वन्द्व चर्किएको थियो जब ब्लिसले ट्रिपल थ्रेट खेल जित्दै स्म्याकडाउन महिला उपाधिका लागि पहिलो दावेदार बन्न सफल भएकी थिइन् भने उनीहरूका बीच स्पम्पिङ ग्राउन्ड नामक एक वार्षिक कुस्ती कार्यक्रममा महिला उपाधिका लागि खेल जारी गरिएको थियो जसमा ब्लिस बेइलीसँग पराजित भएकी थिइन्। उक्त खेलमा उपाधि जित्न असमर्थ रहेका कारण ब्लिस र क्रसले पछि महिला ट्याग टिम उपाधि विजेताहरूलाई उपाधिका लागि चुनौती दिन सुरु गरेका थिए भने पछि क्रस र ब्लिसको तत्कालीन महिला ट्याग टिम विजेता द आइकोनिक्स (बिली के र पिटन रोइस) विरुद्ध ट्याग टिम उपाधिका लागि खेल जारी गरिएको थियो जसमा ब्लिस र क्रस पराजित भएका थिए। ब्लिस र क्रसको सामना पछि एक्सट्रिम रूल नामक एक वार्षिक कार्यक्रममा जारी गरिएको थियो जसमा उनीहरू बेइलीसँगग पराजित भएका थिए। अगष्ट ५ का दिन आयोजित डब्ल्युडब्ल्युई रको एक श्रृङ्खलामा महिला ट्याग टिम उपाधिका लागि फेटल फोर वे खेल आयोजना गरिएको थियो जसमा ब्लिस क्रसले जित हासिल गर्दै पहिलोपटक महिला ट्याग टिम विजेता बन्न सफल भएका थिए। 
ब्लिस र क्रसले पछि उनीहरूको उपाधि द कबुकी वरियर्ससँगको (आस्का र काइरी सेन) खेलमा गुमाएका थिए जुन खेल सन् २०१९ को हेल इन अ सेल नामक एक वार्षिक कुस्ती कार्यक्रममा आयोजना गरिएको थियो। केही महिनाको अस्थायी अवकाश पछि ब्लिस नोभेम्बर २९ का दिन आयोजना गरिएको स्म्याकडाउनको एक श्रृङ्खलामा रिङमा फर्किएकी थिइन्।

उपाधि तथा उपलब्धिहरू 

 प्रो रेस्लिङ इलुस्ट्रेटेड
 ५० महिला कुस्ती खेलाडी मध्ये दोस्रो स्थानमा पर्न सफल (सन् २०१८)
 स्पोर्ट्स इलुस्ट्रेटेड
 १० महिला कुस्ती खेलाडी मध्ये शीर्ष ६ मा पर्न सफल  (सन् २०१८)
 डब्ल्युडब्ल्युई
 डब्ल्युडब्ल्युई र महिला विजेता (३ पटक)
 डब्ल्युडब्ल्युई स्म्याकडाउन महिला विजेता (२ पटक)
 डब्ल्युडब्ल्युई महिला ट्याग टिम विजेता (१ पटक) - निकी क्रससँग
 मनी इन द बेङ्क विजेता (सन् २०१८)
 इलिमिनेस चेम्बर विजेता (सन् २०१८)
 दोस्रो महिला ट्रिपल क्राउन विजेता

सन्दर्भहरू

बाह्य कडीहरू 

 
 
 
 
 
 

अमेरिकी महिला व्यावसायिक कुस्ती खेलाडीहरू
सन् १९९१ मा जन्म
जीवित मानिसहरू